ינשוף נלכד על גג בית בגליל; לוחמי האש נשלחו להצילו. צפו

מרוץ נגד הזמן התנהל הבוקר (חמישי) ביישוב הושעיה שבגליל התחתון, לאחר שאוח (דורס לילה ממשפחת הינשופיים) שנלכד ברשת יונים על גג בית, לא הצליח להשתחרר ונחשף לשמש במשך זמן ממושך. הדיווח התקבל במוקד 102 של כבאות והצלה לישראל, וצוות כיבוי מתחנת נוף הגליל הוזנק למקום. במקביל, סמלי המבצעים במרכז השליטה של מחוז צפון יצרו קשר עם רשות הטבע והגנים והזעיקו את אנשיה, בשל החשש למצבו של הדורס.